《跨金鸾·鸣鹤余音卷四》
元代·牛真人

锦堂春，琼仙朝列琼筵。遇良辰、名香共＊，吐氤氲、瑞蔼祥烟。庆名真、重阳五祖，愿当今、圣主遐延。昔有轩辕。驾龙腾飞、上朝玉帝自争先。恁时万圣齐会，宴赏共留连。箫韶美，金童捧盏，玉女传宣。观神宫、仙苑异景，降鸾凤、鹤舞翩翩。仙童报，蟠桃正结，丹桂初圆。万载金龟，千秋玉兔，老人星见，庆这些事，洞天佳景，还也胜尘缘。无来去，天地同寿，日月齐年。

作者简介：（约公元1388年前后在世）字子粲，一字子鬯，自号弋阳山樵，姑苏人。生卒年均不详，约元惠宗至元中前后在世。多才能文，旁通释道之学。生平事迹均不详。